ZAPISNIK
29. sjednice Vijeća Gradske četvrti Brezovica, održane 25. rujna 2023., s početkom u 17:00 sati, u sjedištu Gradske četvrti Brezovica, Brezovička cesta 100.

Nazočni članovi Vijeća Gradske četvrti Brezovica: Tomislav Cavrić, Ivan Pucko, Zdravko Harmicar, Srećko Tatar, Ivica Kovačić, Ivica Mavračić, Marina Pucević, Zlatko Katulić, Irena Borovina, Vladimir Iviček i Nenad Žugaj

Gosti: 
- Nikša Božić - ravnatelj Zavoda za prostorno uređenje Grada Zagreba
- Sanja Šerbetić Tunjić - članica Upravnog vijeća Zavoda za prostorno uređenje Grada Zagreba
- Novela Rimay Ferenčak - Gradski ured za gospodarstvo, ekološku održivost i strategijsko planiranje - voditeljica Odjela za postupak izrade i donošenja Prostornog plana Grada Zagreba
- Mladen Mlinarić - predsjednik Vijeća Mjesnog odbora Kupinečki Kraljevec – centar
- Ivana Pogačić - potpredsjednica Vijeća Mjesnog odbora Kupinečki Kraljevec I.
- Zdravka Kozić - predsjednica Udruge Obraz

Nazočni službenici Gradskog ureda za mjesnu samoupravu, promet, civilnu zaštitu i sigurnost: Lidija Špišić, Petar Vukelić i Stjepan Tomislav Križanić

Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 11 od 11 članova Vijeća, čime su stečeni uvjeti za raspravu i pravovaljano odlučivanje. Prije utvrđivanja dnevnog reda, predsjednik otvara raspravu o zapisniku 28. sjednice Vijeća Gradske četvrti Brezovica. 
         Obzirom da se nitko ne javlja za riječ, zapisnik daje na usvajanje.
Jednoglasno (11 “za“) je usvojen zapisnik 28. sjednice.
 	Tomislav Cavrić konstatira da su članovi Vijeća primili prijedlog dnevnog reda te otvara raspravu o dnevnom redu. Obzirom da se nitko nije javio za raspravu daje na glasovanje dnevni red.

Jednoglasno (11 „za“) prihvaćen je

DNEVNI RED

1. Prijedlog zaključka o davanju mišljenja na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba
2. Prijedlog zaključka o davanju mišljenja na Nacrt prijedloga Odluke o donošenju Urbanističkog plana uređenja Groblja Donji Dragonožec
3. Pitanja, prijedlozi i obavijesti.

Ad. 1. Prijedlog zaključka o davanju mišljenja na Nacrt prijedloga Odluke o izmjenama i   
           dopunama Odluke o izradi izmjena i dopuna Prostornog plana Grada Zagreba

Tomislav Cavrić otvara prvu točku dnevnoga reda, pozdravlja radno nazočne goste. 
Zamolio je radno nazočne goste da prije rasprave izvijeste o Nacrtu prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba
Novela Rimay Ferenčak i Nikša Božić daju uvodno izlaganje vezano uz Prostorni plan Grada Zagreba i razloge njegove promjene. 
Tomislav Cavrić otvara raspravu.
U raspravi sudjeluje: Nikša Božić, Tomislav Cavrić, Zlatko Katulić, Ivana Pogačić, Zdravka Kozić, Novela Rimay Ferenčak, Ivica Kovačić, Ivan Pucko i Mladen Mlinarić.

Tomislav Cavrić  izvještava o prijedlogu zaključka, zatvara raspravu te daje na glasovanje Prijedlog zaključka, većinom glasova (8 „za“, 2 „suzdržana“ i 1 „protiv“) je donesen  

[bookmark: _Hlk86056386]Z A K L J U Č A K
o davanju mišljenja na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba

1. Vijeće Gradske četvrti Brezovica upoznalo se s Nacrtom prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba. Vijeće Gradske četvrti Brezovica od Gradskog ureda za gospodarstvo, ekološku održivost i strategijsko planiranje informirano je o pripremi Nacrta prijedloga Odluke o izradi izmjena i dopuna Prostornog plana Grada Zagreba na temu gospodarenja otpadom.

2. Vijeće Gradske četvrti Brezovica daje negativno mišljenje na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba, uvažavajući primjedbe građana i vijeća mjesnih odbora s područja Gradske četvrti Brezovica, da se prilikom ovih izmjena sukladno Zaključku Gradske skupštine Grada Zagreba od 24. svibnja 2018. godine trebalo odrediti brisanje lokacije Obreščica kao lokacije postrojenja za obradu biootpada. 

3. Stoga Vijeće traži da se u  Nacrtu prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba dodaju sljedeće stavke:

a)  U članku 1. iza stavka 4. dodati stavak 5. koji treba glasiti „ (5) Razlog za izmjene i dopune Plana koji su određeni ovom Odlukom o izradi izmjena i dopuna Prostornog plana Grada Zagreba jest brisanje lokacije Obreščica kao lokacije za postrojenje za obradu biootpada prema zaključku s 13. sjednice Gradske skupštine Grada Zagreba iz 2018. godine. 
b) U članku 1. stavku 4. potrebno je naglasiti potrebu usklađenosti odredbi u planu koje su kontradiktorne i njihovu usklađenost s kartografskim prikazom.
c)  U članku 2. potrebno je iza stavka 4. dodati stavak 5. koji treba glasiti: Zaključkom Gradske skupštine Grada Zagreba KLASA: 021-05/18-01/235, URBROJ 251-01-05-18-3 od 24. svibnja 2018., (Službeni glasnik Grada Zagreba 13/18, u daljnjem tekstu Zaključak) utvrđeno je pokretanje postupka izmjena i dopuna Prostornog plana Grada Zagreba, pri čemu su kao razlozi izmjena i dopuna Odlukom o izradi izmjena i dopuna Prostornog plana Grada Zagreba, određeni brisanje lokacije Obreščice kao lokacije postrojenja za obradu biootpada. 
d)  U članku 3. potrebno je ugraditi stavak: stvaranje preduvjeta za brisanje lokacije Obreščica kao lokacije za postrojenje za obradu biootpada. 

4. Vijeće Gradske četvrti Brezovica podupire rješavanje zahtjeva javnopravnih tijela koja su se obratile prema Gradu Zagrebu, no bez navedenom Odlukom definiranog rješavanja gospodarenja otpada („brisanje lokacije Obreščica“) ove izmjene i dopune Vijeće ocjenjuje nepotpunim te ne može dati pozitivno mišljenje.

5.  Ovaj će Zaključak biti dostavljen Gradskom uredu za gospodarstvo, ekološku održivost i strategijsko planiranje – Sektoru za strategijsko i prostorno planiranje.

/ Radno nazočni gosti napuštaju sjednicu u 18,00 sati. /

Ad. 2 - Prijedlog zaključka o davanju mišljenja na Nacrt prijedloga Odluke o donošenju   
             Urbanističkog plana uređenja Groblja Donji Dragonožec

Izvjestitelj: Tomislav Cavrić.
U raspravi sudjeluje: Tomislav Cavrić, Vladimir Iviček i Petar Vukelić.
Nakon rasprave, članovi Vijeća su glasovali te je jednoglasno (11 „za“) donesen

Z A K L J U Č A K
o davanju mišljenja na Nacrt prijedloga Odluke o donošenju Urbanističkog plana uređenja Groblja Donji Dragonožec

1. Vijeće Gradske četvrti Brezovica upoznalo se s Nacrtom prijedloga Odluke o donošenju Urbanističkog plana uređenja Groblja Donji Dragonožec. 
2. Vijeće Gradske četvrti Brezovica daje pozitivno mišljenje na Nacrt prijedloga Odluke o donošenju Urbanističkog plana uređenja Groblja Donji Dragonožec. 
3. Ovaj će zaključak biti dostavljen Gradskom uredu za gospodarstvo, ekološku održivost i strategijsko planiranje - Sektoru za strategijsko i prostorno planiranje.

Ad. 3. - Pitanja, prijedlozi i obavijesti

Tomislav Cavrić otvara raspravu i obavještava članove da će u četvrtak u 9 sati ujutro biti na sastanku u Vodoopskrbi i odvodnji vezano uz Grančarsku ulicu V. i VI. odvojak. Izmjena Plana komunalnih aktivnosti ide na iduću sjednicu koja bi trebala biti početkom desetog mjeseca. 
Zdravko Harmicar zatražio je da se na sastanku vidi za priključke za vodu, zašto stanovnici koji imaju sve dozvole čekaju na priključak već tri godine i još nisu priključeni.
Zlatko Katulić postavio je pitanje kada se planira organizirati sastanak s predstavnicima Sektorom za promet.
Petar Vukelić dao je odgovor, ima nekoliko hitnih tema kao što su uspornici i projektni zadaci za izradu projektno tehničke-dokumentacije.
Srećko Tatar postavio je pitanje o postotku realizacije Plana. 
Tomislav Cavrić odgovorio je da je izvršenost radova otprilike oko 50%.
Vladimir Iviček govorio je nogostupu u Hudom Bitku, trenutni asfalt je na nuli s rubnjacima, a ovdje treba doći još novi asfalt na postojeći nosivi. Zanimalo ga je kako će se to odraditi da rubnjaci i ulazi u dvorišta ne budu niži od same prometnice.
Petar Vukelić je odgovorio da će ga prilikom uvođenja Zagrebačkih cesta u radove na Hudobičkoj ulici pozvati predsjednika vijeća mjesnog odbora i njega da iznesu problematiku.
Ivica Mavračić pohvalio je izvođače radova u Gorjancima, rade jako dobro i kvalitetno. 
Ivan Pucko postavio je pitanje vezano uz projektiranje za hrvački klub.
Tomislav Cavrić dao je odgovor da je došla ponuda na 12.700 eura za projektiranje nekoliko troškovnika i tog projekta.  Bio je samo jedan ponuditelj i ovo je dosta skupo. 
Ivan Pucko postavio je pitanje prometnice koja je uvjet za izgradnju vrtića u Brezovici – Hudi Bitek.
Petar Vukelić dao je odgovor da je lokacijska dozvola za prometnicu ishođena.
Ivan Pucko postavio je pitanje izgradnji nogostupa od Grančarskog I. odvojka do mosta na Grančarskoj ulici.
Tomislav Cavrić informirao je kako je firma Kodeks graditeljstvo dobila posao, ali je problem s troškovnikom. Ta firma također je dobila posao na Prigradskoj ulici III. odvojku te će tu akciju krenuti prvo izvoditi.
Zlatko Katulić postavio je pitanje vezano uz oborinsku odvodnju za sportsku dvoranu u Horvatima.
Petar Vukelić rekao je kako još nije zaprimljen projektni zadatak, iako je zahtjev poslan početkom godine.
Srećko Tatar postavlja pitanje vezano uz igralište u Tatarima. 
Petar Vukelić dao je odgovor da je u postupku ishođenje suglasnosti.  
Srećko Tatar postavio je pitanje vezano uz oštećenja na objektu mjesne samouprave u Kupinečkom Kraljevcu - centar, zanima ga kako se može zaštiti imovina od uništavanja. 
Petar Vukelić dao je odgovor da se imalo problema s korisnicima koji imaju proslave u tom objektu mjesne samouprave. Zamolio je Lidiju Špišić da iznese o problematici u navedenom objektu.
Lidija Špišić opisala je postupak po pitanju davanja objekta mjesne samouprave u najam. U ovom slučaju, korisnici su namjerno ostavili ključ pored objekta kako bi izbjegli pregled objekta s domarom. Ne zna se koji je točno od korisnika je napravio oštećenje na objektu.
Ivica Mavračić postavio je pitanje vezano uz zaštitnu ogradu u ulici Reščići.
Petar Vukelić rekao je kako će Gradski ured za obnovu, izgradnju, prostorno uređenje, graditeljstvo i komunalne poslove napraviti projekt, koji bi se trebao realizirati putem Plana.
S obzirom na to da više nije bilo pitanja, Tomislav Cavrić zatvara točku i zaključuje sjednicu.

Dovršeno u 18:47 sati.

KLASA: 024-08/23-002/246
URBROJ: 251-13-11-8-23-2                                                                                                         Brezovica, 25. rujna 2023.    

Zapisnik vodio
Stjepan Tomislav Križanić


Predsjednik
Vijeća Gradske četvrti Brezovica

Tomislav Cavrić, mag.ing.el.techn.inf.


	
	Izvješće o glasanju na sjednicama - 29. sjednica VGČ Brezovica - 25. rujna 2023.

	
	
	
	
	
	
	
	

	Članovi Vijeća
	Točka 1.

	IRENA BOROVINA
	0

	TOMISLAV CAVRIĆ

	ZDRAVKO HARMICAR
	+

	NENAD ŽUGAJ

*  ZA=  +	
    PROTIV=  -
    SUZDRŽAN=  0	
    NIJE PRISUTAN= prekrižiti ime	

